|  |
| --- |
|  *Ovo je glavno značenje pojma **Levoča**. Za okrug, v. Okrug Levoča.* |

**Levoča** (mađarski: *Lőcse*, njemački: *Leutschau*) je grad u Prešovskom kraju u istočnoj Slovačkoj i upravno središte Okruga Levoča.

Povijesno središte grada ima romaničke zidine, mnoge renesansne građevine i najviši drveni izrezbareni oltar u Europi koji su 2009. godine upisani na UNESCO-v popis mjesta svjetske baštine u Europi, zajedno sa spomenicima u gradu Spišské Podhradie.

Gradska vijećnica iz zraka
Stare gradske zidine

Zemljopis
---------

Levoča leži na nadmorskoj visini od 570 metara i zauzima površinu od 64.042 km². Udaljena je od Poprada 25 km zapadno, od Prešova 50 km istočno, od Košica 90 km jugoistočno i od Bratislave 370 km jugozapadno.

Povijest
--------

Trg majstora Pavla

Levoča se nalazi u povijesnoj pokrajini Spiš (mađarski: *Szepes*) koju su u 11. stoljeću osvojili Mađari, a nakon što su je opustošili Mongoli 1241./42. tu se naseljavaju Nijemci. Najsatariji spomen Levoča je iz 1249. a 1317. godine je dobio gradsku kraljevsku povelju.

Kako se nalazio na križanju trgovačkih putova između Poljske i Mađarske, grad je postao bogato trgovačko središte. Od 16. stoljeća do 1922. godine, Levoča je bila upravno središte provincije Spiš. Katastrofalni požari su uništili gotovo sve gotičke građevine 1550. i 1559. godine. Grad se obnavlja u renesansnom stilu (gradska vijećnica, crkva sv. Jakova, knjižnica, ljekarna, škola, dom zdravlja), a tiskara je osnovana 1624. godine. Grad je postao središte reformacije u Slovačkoj, a nakon protu-Habsburgških pobuna u 17. stoljeću počinje propadati. Propast je zajamčena kada je 1871. godine željeznica zaobišla Levoč samo 8 km južnije u naselje Spišská Nová Ves.

Trianonski sporazum je Levoč predao novoosnovanoj Čehoslovačkoj, a tijekom Drugog svjetskog rata Slovačkoj Republici kada je 981 Židov odveden u koncentracijske logore.

God. 1995. Levoču je posjetio papa Ivan Pavao II. gdje je na obližnjem svetištu, Marijanskom brdu (*Mariánska hora*), 2 km od središta grada koje se vidi otuda, održao misu za 650.000 hodočasnika.

Znamenitosti
------------

Stari grad je okružen zidinama a glavna gradska vrata su Vrata Košice iz 15. stoljeća iza kojih se nalazi barokna Crkva sv. Duha i Novi franjevački samostan (1750.).

Gradski Trg majstora Pavla (*Námestie Majstra Pavla*) okružuju brojne dobro ošuvane kuće gradskog plemstva i tri najvažnija Levočka spomenika: masivna Gradska vijećnica (15.-17. st.) koja je danas muzej, kupolna luteranska Evanđelistička crkva (1837.) i romanička katolička Crkva. sv. Jakova (*Chrám svätého Jakuba*) iz 14. stoljeća. Crkva sv. Jakova ima najviši drveni izrezbareni i oslikani gotički oltar u Europi (18.62 m) koji je izrezbario Majstor Pavao oko 1520. godine. Središte trga zauzima veliki metalni "Kavez srama" iz 17. stoljeća koji je služio za javno kažnjavanje zločinaca.

U ulici Kláštorská nalazi se crkva iz 14. stoljeća i ostaci Starog franjevačkog samostana koji je danas osnovna škola. U blizini su i gotička Poljska gradska vrata iz 15. stoljeća.

Od 1806.-26. mađarski arhitekt Eger Antal Povolny je izgradio Veliku općinsku zgradu u klasicističkom stilu koji je odgovarao starim renesansnim zgradama Levoče i smatra se najljepšom Općinskom zgradom Mađarskog kraljevstva.

* Kavez sramaKavez srama
* Crkva sv. JakovaCrkva sv. Jakova
* Oltar majstora PavlaOltar majstora Pavla
* Gradska vrata KošiceGradska vrata Košice
* Kuća obitelji ThurzoKuća obitelji Thurzo

Stanovništvo
------------

Po popisu stanovništva iz 2005. godine grad je imao 14.677 stanovnika.

* Slovaci 87,07
* Romi 11,20%
* Česi 0,33%
* Rusini 0,31%

Prema vjeroispovijesti najviše je rimokatolika 79,54% , ateista 9,01%, grkokatolika 3,87%, i luterena 1,61% .

Gradovi prijatelji
------------------

* Češka Litomyšl, Češka
* Poljska Stary Sącz, Poljska
* Poljska Łańcut, Poljska
* Poljska Kalwaria Zebrzydowska, Poljska
* Mađarska Kestel, Mađarska

Izvor
-----

1. ↑  Statistical Office of the Slovak Republic (www.statistics.sk). Hustota obyvateľstva - obce. Preuzeto 2024-03-28. Postavke: *om7014rr\_obc: AREAS\_SK*, *om7014rr\_ukaz: Rozloha (Štvorcový meter)*. Vrijednosti za 2023-06-31/2023-07-01.
2. ↑  Statistical Office of the Slovak Republic (www.statistics.sk). Počet obyvateľov podľa pohlavia - obce (ročne). Preuzeto 2024-03-28. Postavke: *om7101rr\_obc: AREAS\_SK*.
3. ↑  Statistical Office of the Slovak Republic (www.statistics.sk). Hustota obyvateľstva - obce. Preuzeto 2024-03-28. Postavke: *om7014rr\_obc: AREAS\_SK*. Vrijednosti za 2023-06-31/2023-07-01.
4. 1 2  „Municipal Statistics". Statistički zavod Slovačke. Arhivirano iz originala na datum 2007-11-16. Pristupljeno 2008-01-05.
5. ↑  *Prijateljski gradovi Łańcut i Levoča [*mrtav link*]*

Vanjske poveznice
-----------------

* Službena stranica grada

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Levoča** |

| * p
* r
* u
Svjetska baština u Slovačkoj |
| --- |
|  | 
Rudarski grad Banská Štiavnica • 
Historijski centar Bardejova • 
Karpatske i njemačke prašume bukve1) • 
Krške špilje Aggteleka i Slovačkog krša 2) • 
Gradovi Levoča i Spišské Podhradie s okolnim spomenicima (Dvorac Spiš, Spišská Kapitula i Žehra) • 
Slovačke drvene crkve na Karpatima • 
Selo Vlkolínec
 | Slovačka zastava |
| **Slovačka nematerijalna svjetska baština**

Fujara i njezina glazba |
| 
1) Zajednička svjetska baština Slovačke i Ukrajine 
2) Zajednička svjetska baština Mađarske i Slovačke  |